SHAMAN-sovellusprojektin 8. viikkopalaveri

Aika: Torstai 31.3.2005 klo 12.15 – 15.00

Paikka: Ag C223.1

Läsnä:

Marko Andersson, 1. sihteeri

Mika Rinkinen, 2. sihteeri

Timo Valonen, puheenjohtaja

Jukka-Pekka Santanen

Lassi Paavolainen

Matti Levänen

Tero Toivonen

Sirpa Turjanmäki

Pöytäkirja

Kokouksen avaus

Kokouksen avasi puheenjohtajana toiminut Timo Valonen klo 12.18. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia. Käsiteltävien kohtien järjestystä muutettiin hieman.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Edellisen palaverin pöytäkirjaa tarkasteltiin, eikä siitä löytynyt mitään huomautettavaa. Kaikki edelliseen pöytäkirjaan kirjatut tehtävät oli suoritettu.

Päätökset:

Edellisen palaverin pöytäkirja hyväksytään sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Projektisuunnitelmaa ja vaatimusmäärittelyä on korjattu ja täydennetty. Ryhmien suhteiden lisäys- ja poistoalgoritmit ovat valmiit. Ryhmä on tehnyt edellisessä palaverissa esitetyt tietokantatestit. Sovelluksen luokkarakennetta on suunniteltu. Seuraavan viikon tehtäviä on sovellussuunnitelman aloittaminen.

Projektisuunnitelman hyväksyttäminen

Projektisuunnitelmalle pyydettiin tilaajan ja ohjaajien hyväksyntää. Jukka-Pekka Santasella oli muutama ulkoasua koskeva huomautus, mutta muuten projektisuunnitelma hyväksyttiin sellaisenaan.

Matti Levänen mainitsi, että projektisuunnitelmassa ei ole mainintaa tietoturva-asioista. Santanen mainitsi, että tietoturvaa voisi käsitellä paremmin sovellussuunnitelmassa.

Pohdintaa järjestelmän suunnittelua koskien

Moduulirakenne

Moduulirakennetta ei käsitelty palaverissa, sillä Matti Törmä, joka on vastannut moduulirakenteen suunnittelusta ei ollut paikalla palaverissa. Päätettiin, että Matti laittaa moduulirakennetta koskevat kysymykset projektin sähköpostilistalle.

Käyttötapaukset

Tero Toivonen kysyi, onko ryhmä suunnitellut rutiinit muuttuneiden oikeuksien tavaitsemiseksi ja käsittelemiseksi. Esimerkiksi kun jollekkin ryhmälle annetaan oikeus sähköpostilaatikkoon, niin missä vaiheessa uudet postilaatikot luodaan kohdejärjestelmiin.

Käyttötapausten yhteydessä tuli myös esille, että LDAPiin viedään vain muuttuneet oikeudet. Ryhmä ehdotti, että oikeuksien muuttuessa rajapinnalle viedään tiedot muuttuneiden tietojen vanhoista, sekä uusista arvoista. Näin rajapinta voi päätellä tietojen perusteella, mitä toimenpiteitä tietojen muutokset vaativat.

Tero Toivonen kertoi myös, että Actan ja JOREn käyttötapaukset ovat pääasiassa samoja, vaikka Actan rajapintaa ei ole vielä määritetty.

Käyttäjää luotaessa generoidaan käyttäjän tunnukselle automaattisesti salasana. Salasanasta on tallennettava tietokantaan sellaisessa muodossa, että se voidaan tulostaa käyttäjälle selkokielisenä, kun hän käy ATK-keskuksen palvelupisteessä palauttamassa tunnuksen käyttösopimuksen. Käyttäjän vaihtaessa salasanaa, käytetään kryptausta, jota ei voida muuttaa selkokieliseen muotoon.

Käyttöliittymän käyttöoikeuksien jakaminen ylläpitäjille

Palaverissa sovittiin, että järjestelmän ylläpitäjät jaetaan seuraaviin ryhmiin: pääkäyttäjä, laitoskäyttäjä ja käyttäjä, joka voi vain lukea tietoja.

Vain pääkäyttäjällä on oikeudet muokata ryhmähierarkiaa, jolloin voidaan estää muita käyttäjiä sekoittamasta ryhmähierarkiaa.

Laitoskäyttäjä voi lisätä ja poistaa tunnuksia omaan tai sen alapuolella olevaan ryhmään.

Tietojen lukemiseen on oma käyttäjäluokka, jolla on oikeus lukea tietyn ryhmän alla olevien käyttäjien tietoja.

Päätettiin, että tietokantaan luodaan oma taulu järjestelmän ylläpitäjille. Taulussa on erilliset ylläpitotunnukset järjestelmään, sekä linkki Person-tauluun, jolloin jokainen ylläpitäjä voidaan tunnistaa. Taulussa on myös viitteet järjestelmän Groupp-tauluun, jolla kuvataan ne ryhmät, joihin ylläpitäjällä on luku- tai kirjoitusoikeus.

ER-kaavio

ER-kaaviossa huomattiin joitakin kohtia, jotka kaipaavat vielä lisäpohdintaa. Esimerkiksi Nationality-kentän muuttaminen tauluksi, johon tallennetaan kaikki maat. Tällöin voidaan varmistaa, että muutettaessa Nationality-taulua, muutokset tulevat voimaan kaikkialle järjestelmässä. Myös PersonParameterType-kenttä muutetaan omaksi tauluksi.

Muut Person-taulun parametrien sijoituspaikkat kaipasivat lisämietintää. Esimerkiksi mitkä parametrit olisivat siirrettävissä PersonParameter-tauluun.

Jukka-Pekka Santanen kehoitti sopimaan palaverin Pauli Kujalan kanssa ja esittämään ER-kaaviota hänelle.

Päätökset:

Oma taulu järjestelmän ylläpitäjien tunnuksille.

Laitoksen ylläpitäjille oikeudet vain tiettyihin ryhmiin.

Nationality omaksi tauluksi.

PersonParameterType omaksi tauluksi.

Muut esille tulleet asiat

Palaverissa ei tullut muita asioita esille.

Sovitaan seuraavan palaverin aika ja paikka

Seuraava viikkopalaveri pidetään torstaina 7.4, klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 14.55.

Tehtävät

Matti Törma lähettää postilistalle moduulirakennetta koskevat kysymykset.

Tutustutaan NEURON-projektin tietokantaratkaisuihin.

Palaverin sopiminen Pauli Kujalan kanssa.

Palaverissa jaettu materiaali

- Timo Valonen jakoi osallistujille tietokannan ER-kaavion ja relaatiokuvan.

Jyväskylän yliopisto Tietotekniikan laitos SHAMAN-projekti	01.04.2005

5/5

SHAMAN-sovellusprojektin 8. viikkopalaveri

tevaultti

1995-11-21T17:41:00